Държавен вестник, бр. 9, 2012 г., стр. 64

СТР.  64	
Д Ъ Р Ж А В Е Н  В Е С Т Н И К 	
БРОЙ  9
експлоатира правилно и поддържа в изправност 
машините и съоръженията, обучава се за работа 
с нови машини и съоръжения.
Работното време е стандартно, но с различна 
интензивност през отделните сезони. Възможна 
е работа на смени, извънредна работа, свързана 
с особеностите на технологичните процеси в 
строителството. Работи се предимно на открито 
при различни атмосферни условия; често при 
повишена запрашеност и шум; с опасност от 
физически, химически, електрически въздейст­
вия; на височина и при други екстремни условия, 
криещи висок риск за здравето и сигурността. 
Строителят-монтажник със специалност „Сухо 
строителство“ работи предимно на закрито, като 
тези рискови условия липсват. 
Важни за упражняване на професията лич­
ностни качества са: нагласа за спазване на тру­
довата и технологичната дисциплина; умение и 
желание за работа в екип; лоялност; инициатив­
ност – бърза и правилна реакция при възникване 
на сложни и непредвидени ситуации; професи­
онализъм. Изискват се физическа издръжливост, 
способност за вдигане на тежки предмети, често 
навеждане и изправяне; издръжливост на работа 
при еднообразна рутинна дейност; сръчност, 
концентрация на вниманието и наблюдателност.
Строителят-монтажник има възможност да 
работи във фирма с дейности в областта на 
строителството. 
2.2. Възможности за продължаване на про­
фесионалното обучение
След придобиване на втора степен на профе­
сионална квалификация по професията „Строи­
тел-монтажник“ обучаваният може да се обучава 
по друга специалност от тази професия или по 
друга професия с възможност за придобиване 
на трета степен на професионална квалифика­
ция, като обучението му по задължителната 
професионална подготовка – единна за всички 
направления и единна за професиите от профе­
сионално направление „Строителство“, се зачита.
2.3. Възможности за професионална реали­
зация съгласно Националната класификация 
на професиите и длъжностите (НКПД – 2011), 
утвърдена със Заповед № РД 01-931 от 27.12.2010 г. 
на министъра на труда и социалната полити­
ка, изм. и доп. със заповеди № РД-01-204 от 
28.02.2011 г., РД-01-426 от 30.05.2011 г. и РД-01-529 
от 30.06.2011 г. 
Придобилите втора степен на професионал­
на квалификация по професията „строител-
монтажник“ могат да постъпват на работа на 
длъжности (професии) от група 712 „Строители 
на сгради и сродни на тях“, от единична група 
7134 „Работници по изолации“, единична група 
7135 „Работници по стъклопоставяне“, единична 
група 7214 „Изготвители и монтажници на ме­
тални конструкции“ от НКПД – 2011, както и 
други длъжности, включени при актуализиране 
на НКПД.
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления
След завършване на обучението по професията 
обучаваният трябва да: 
• познава, спазва и прилага правилата за 
здравословни и безопасни условия на труд, 
ползва личните предпазни средства за защита и 
ограничаване на трудови злополуки; предпазва 
околната среда от замърсяване;
• познава трудовоправните норми и обществе­
ното осигуряване, индивидуалния и колективния 
трудов договор; спазва правата и задълженията 
си като участник в трудовия процес;
• съзнава необходимостта от повишаване 
на квалификацията си и осъществява това 
чрез продължаващо професионално обучение, 
свързано с прилагането на нови технологии в 
строителството;
• притежава основни умения за работа с 
компютър и специализиран софтуер;
• познава стандартизираната строителна 
терминология на чужд език (от официалните 
езици на ЕС); 
• познава управлението на строителния процес 
и участниците в него;
• участва активно при изпълнение на зада­
чите, съдейства на членовете на екипа и търси 
помощ от тях; изпълнява отговорно поставените 
му задачи; 
• осъществява делова комуникация с колеги, 
клиенти и с прекия си ръководител; прави отчет 
на извършената работа. 
3.2. Цели на обучението по отрасловата задъл­
жителна професионална подготовка – единна за 
всички професии от професионално направление 
„Строителство“
След завършване на обучението по професията 
обучаваният трябва да:
• познава и прилага нормативните документи 
при изпълнение на трудовите си задължения;
• познава основните строителни материали, 
знае и прилага правилата за транспортирането 
и съхранението им;
• познава елементите на сгради, видовете 
конструкции и етапите при изграждането им;
• познава правилата за работа с универсални и 
специфични строителни инструменти и машини; 
• познава и спазва технологичната последова­
телност за изпълнение на строителните работи;
• познава и спазва нормативните документи, 
регламентиращи дейностите в строителството;
• измерва и изчислява ръчно, с калкулатор и 
компютър (чрез специализиран софтуер) размери, 
площи и обеми.
3.3. Цели на обучението по специфичната за 
професията „Строител-монтажник“ задължител­
на професионална подготовка
След завършване на обучението по професията 
обучаваният трябва да:
• описва видовете сглобяеми стоманобетонни 
елементи и метални конструкции;
• познава технологията на изпълнение и на­
чините за монтаж на сглобяеми стоманобетонни 
елементи и на метални конструкции; 
• познава специфични материали, машини и 
инструменти, предназначението им и правилата 
за работа с тях;